Diari Oficial de la Generalitat Valenciana


Sumari del DOGV 4294, del 17-07-2002 (2002/7786)

RESOLUCIÓ de 2 de juliol de 2002, del Servici Territorial d'Indústria i Energia d'Alacant, per la qual s'autoritza el projecte .Canvi de conductor A-LA-56 d'un tram de LAMT 20 kV d'alimentació al CTI Monserra i la construcció d'un tram aeri de connexió entre la LAMT al CTI Monserra amb el CT La Viña II., al terme municipal de Benissa (Alacant), i es declara, en concret, la seua utilitat pública. JUEXPR/2002/2 (ATLINE/2001/384).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4294

Data del DOGV
:   17-07-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/7786


Data del document
:   02-07-2002

Organisme emissor
:   Conselleria d'Innovació i Competitivitat

Tipus de document
:   Resolució

Descriptors 

:   * Benissa
    * subministrament d'energia elèctrica
    * aeroport
    * empresa privada

RESOLUCIÓ de 2 de juliol de 2002, del Servici Territorial d'Indústria i Energia d'Alacant, per la qual s'autoritza el projecte ?Canvi de conductor A-LA-56 d'un tram de LAMT 20 kV d'alimentació al CTI Monserra i la construcció d'un tram aeri de connexió entre la LAMT al CTI Monserra amb el CT La Viña II?, al terme municipal de Benissa (Alacant), i es declara, en concret, la seua utilitat pública. JUEXPR/2002/2 (ATLINE/2001/384). [2002/X7786]
  
Mitjançant resolució d'este Servici Territorial d'Indústria i Energia, de data 22 de gener de 2001, es va sotmetre a informació pública l'aprovació del projecte d'execució, autorització administrativa, declaració en concret d'utilitat pública i relació concreta i individualitzada de béns i drets afectats per la indicada línia elèctrica, després de la petició prèvia, a l'empara de l'article 5 del Reglament d'Expropiació Forçosa, de l'entitat beneficiària, Iberdrola Distribución Eléctrica, SA; i es publicaren anuncis en el Diari Oficial de la Generalitat Valenciana de data 8 de març de 2002, en el Butlletí Oficial de la Província d'Alacant de data 15 de febrer de 2002 i en el periòdic La Verdad de data 25 de febrer de 2002.
  
Durant el període d'informació pública es presentà una al·legació: senyor Charles i senyora M. Elisabeth Svoboda, propietaris de la finca A-BE-34 (parcel·la 112 del polígon 12) sol·licitaven: a) que la instal·lació es realitzara d'acord amb el Pla General de Benissa que proposa camins més amples justament on s'han de col·locar els suports i les línies elèctriques; b) que la instal·lació elèctrica és subterrània en lloc d'aèria o subsidiàriament s'utilitzaren els suports existents per portar càrregues més altes; c) que es modificara el traçat d'acord amb el pla que s'adjuntava al seu escrit.
  
L'al·legació va ser contestada per l'entitat beneficiària, que posa de manifest el següent: a) que el projecte s'ajusta al Pla d'Ordenació del municipi de Benissa i que si en el futur es realitzara alguna modificació en el planejament d'ordenació que afectara la línia elèctrica, es realitzarien els canvis necessaris que feren compatible la instal·lació amb les modificacions que, si és el cas, es pogueren produir en el planejament; b) que no és possible enterrar la línia elèctrica, ja que la finca dels al·legadors està classificada com a sòl no urbanitzable i la legislació vigent únicament preveu la possibilitat d'enterrar les línies elèctriques quan es tracte de sòl urbanitzable. Tampoc és possible adaptar el projecte als suports existents ja que la majoria d'ells no suportaria l'esforç dels nous cables i els seus angles; c) el traçat proposat pels al·legadors ha de desestimar-se, ja que el punt 7 que indiquen en el seu pla es correspon amb un suport que segons la normativa vigent ha de ser final de la línia i no es pot donar continuïtat al cable elèctric. Per a realitzar el traçat que proposen, caldria incrementar el cost de la línia elèctrica en un 10% del seu pressupost, cosa que prohibix l'article 161 del Reial Decret 1.955/2000, d'1 de desembre. A més a més, el traçat que proposen circularia pel mig de parcel·les d'altres propietaris, mentre que el traçat del present projecte circula pels marges dels camins, tractant d'evitar el fraccionament de les parcel·les per les quals circula. Finalment, el traçat proposat afectaria zones amb massa arbòria, cosa que obligaria a tramitar una declaració d'impacte ambiental.
  
Atés que s'han respectat en la mesura que ha sigut possible els drets dels particulars, fent-los compatibles en els aspectes tècnics, econòmics i mediambientals amb un traçat racional de les instal·lacions i sense perjudici de les corresponents indemnitzacions, que hauran de determinar-se per mutu acord o mitjançant el corresponent expedient de preu just pel Jurat Provincial d'Expropiacions.
  
En virtut d'això, de conformitat amb el que s'ha disposat en el Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediment d'autorització d'instal·lacions d'energia elèctrica, i en els articles 53 i 54 de la Llei 54/1997, de 27 de novembre (BOE de 28 de novembre de 1997), este Servei Territorial d'Indústria i Energia ha resolt aprovar el projecte d'execució i autoritzar a Iberdrola Distribución Eléctrica, SA, el projecte ?Canvi de conductor A-LA-56 d'un tram de LAMT 20 kV d'alimentació al CTI Monserra i construcció d'un tram aeri de connexió entre la LAMT al CTI Monserra con el CT La Vinya II?, al terme municipal de Benissa (Alacant), i declarar, al mateix temps, la seua utilitat pública, en concret, establint-se en tot cas les següents prescripcions:
  
Primera
  
En tot moment haurà de complir-se el que s'establix en el Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, així com en la Llei 54/1997, del Sector Elèctric.
  
Segona
  
El termini d'execució de les obres i instal·lacions serà de sis mesos a partir de l'ocupació real de les finques afectades.
  
Tercera
  
Les instal·lacions que s'autoritzen per la present resolució hauran de realitzar-se d'acord amb el projecte i la resta de documentació tècnica presentada, que queden especificats en les següents dades bàsiques: la longitud total de la línia aèria serà de 923 metres. Tindrà origen en el suport grafiat amb el número 701119 pel qual passa la línia denominada la Fustera i fi en la línia denominada Montserra. El seu recorregut circula per la província d'Alacant, travessant el terme municipal de Benissa.
  
Quarta
  
Els encreuaments especials i altres afeccions de béns de domini públic es realitzaran de conformitat amb els condicionats imposats pels organismes competents en cada cas.
  
Cinquena
  
Iberdrola Distribución Eléctrica, SA, donarà compte de l'acabament de les instal·lacions a este Servei Territorial per al seu reconeixement definitiu i l'alçament de l'acta de posada en servici de les instal·lacions; sense l'esmentat requisit no hi podran entrar en funcionament.
  
Sisena
  
L'administració es reserva el dret a deixar sense efecte la present autorització en el moment en què es demostre l'incompliment de les condicions indicades, per la declaració inexacta de les dades subministrades o una altra causa excepcional que ho justifique.
  
Contra la present resolució, que no posa fi a la via administrativa, es pot interposar recurs d'alçada davant la Direcció General d'Indústria i Energia de la Conselleria d'Innovació i Competitivitat de la Generalitat Valenciana (carrer de Colom, núm. 32, 46161 València), en el termini d'un mes a partir del dia de la seua publicació en el Diari Oficial de la Generalitat Valenciana, de conformitat amb el que s'ha disposat en els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992).